ועדת העבודה, הרווחה והבריאות, כנסת 17, פרוטוקול מספר 22, 2006-06-13 13:00

משה שרוני: אני מתכבד לפתוח את ישיבת הוועדה.

משה שרוני: הנושא - ועדת סל הבריאות.

משה שרוני: רשות הדיבור לשר הבריאות.

דוד אזולאי: שאלה לסדר הדיון - האם יש כאן נציג של משרד ראש הממשלה?

קריאה|: כן.

משה שרוני: כן.

משה שרוני: כל המוזמנים - כאן.

משה שרוני: ראש הממשלה לא יכול להיות, בגלל היותו בחו"ל.

משה שרוני: לשר האוצר יש משהו דחוף, ונציגו - כאן.

משה שרוני: שר הבריאות ישנו כאן.

משה שרוני: כל הוועדה כאן, כל המוזמנים כאן.

משה שרוני: בבקשה, שר הבריאות.

שר הבריאות יעקב בן יזרי: שלום, רבותיי.

שר הבריאות יעקב בן יזרי: אני מבין שהישיבה הזו באה בעקבות ההתפתחות שהיתה בסוף השבוע שעבר.

שר הבריאות יעקב בן יזרי: יכולתי, אולי, להסתפק בשורה התחתונה של הדיון ולהגיד שהכל מאחורינו, אבל אין ספק שחברי ועדת העבודה, הרווחה והבריאות - בעקבות הכותרת של הפגישה הזו, בסדר היום - החלטת ראש הממשלה על פיזור ועדת התרופות- אני לא יודע אם החלטת ראש הממשלה היתה פיזור ועדת סל התרופות.

שר הבריאות יעקב בן יזרי: עצם העובדה שוועדת הסל התכנסה לישיבה מן המניין ואפילו לא מן המניין בעקבות כל ההתפתחות שהיתה, החלוקה הכספית בנושא סל התרופות - הוזמנה הוועדה כדי לדון בדיונים שותפים לאחר הטראומה שעברה אותה.

שר הבריאות יעקב בן יזרי: הופעתי אישית בפני חברי הוועדה, בריכתי אותם על כינוס הוועדה, איחלתי להם הצלחה בדיוניהם, קיבלו את התמיכה של משרד הבריאות ושל שר הבריאות בעבודתם המסורה, הנאמנה, האובייקטיבית והמקצועית, ולכאורה כך היו צריכים להתנהל פני הדברים.

שר הבריאות יעקב בן יזרי: כנראה שיש או היתה מחשבה לגבי הקמת איזושהי ועדת משנה לוועדה הזו, אשר התפרשה לא כהלכה, לדעתי.

שר הבריאות יעקב בן יזרי: זו דעתי האישית, אני מדגיש זאת, והיינו צריכים לכאורה לעבור לסדר היום.

רן כהן: אבל אדוני השר - מי יודע את העובדות?

רן כהן: השר אומר - - לא יודע - -

שר הבריאות יעקב בן יזרי: אני אתייחס גם לעובדות - והעובדות אמרו שיש מקום לדון בהרכבה הפרסונאלי של הוועדה.

שר הבריאות יעקב בן יזרי: להזכיר לכולנו - תאריך מינוי הוועדה היה דצמבר 2005.

שר הבריאות יעקב בן יזרי: תוקפה של כהונת הוועדה היתה שנה אחת.

שר הבריאות יעקב בן יזרי: היא היתה אמורה לסיים את עבודתה בדצמבר 2006.

שר הבריאות יעקב בן יזרי: אי ההבנה לגבי ועדת המשנה, או ועדה שתייעץ לוועדה - אינני יודע איך אפשר לקרוא לה - סרבלה את התהליך הזה ובסופו של דבר נוצר איזשהו ויכוח לא סימפטי בקרב חברי הוועדה.

שר הבריאות יעקב בן יזרי: שאלו את השאלות הקשות את יושב ראש הוועדה, ויושב ראש הוועדה אמר שהוועדה הזו אמורה לסייע לוועדה להחליט , וכו'.

שר הבריאות יעקב בן יזרי: נשאל אפילו שאלה נוספת, יושב ראש הוועדה: האם מסקנות הוועדה המייעצת הזו יובאו לפני מליאת הוועדה, והצהיר חד משמעית: כן.

שר הבריאות יעקב בן יזרי: זאת אומרת: תוקפה, כשירותה וחוקיותה של הוועדה - איש לא ערער עליהם עד שלב מסוים.

שר הבריאות יעקב בן יזרי: בעקבות אי ההבנה הזו התקיימו שיחות הבהרה: ראש הממשלה, מנכ"ל משרד ראש הממשלה, שר האוצר, שר הבריאות - וסוכם מכתב חד משמעי האומר שוועדת הסל תמשיך את עבודתה ותמצה את כל החומר והנתונים המקצועיים והכספיים שעומדים לרשותה.

שר הבריאות יעקב בן יזרי: זאת אומרת: התקציב שאושר לצורך מימון הפעילות של הוועדה ומסקנותיה - כמובן- תיעדוף התרופות שהוכללו בסדר יומה, יתבצע כדת וכדין והיא יכולה מחר בבוקר להתכנס במתכונתה הקיימת, בסמכויות שניתנו לה וחוות דעתה היא לקבוע את החלוקה של הכספים שאושרו בתקציב שנת 2006 הכוללים את ה - 350 מיליון שקל שהועברו בהסכמת מפלגת העבודה מ- 2007 ל - 2006.

שר הבריאות יעקב בן יזרי: תפקידה של הוועדה, כאמור, להתכנס ולסיים את עבודתה ולמצות את מלוא התקציב העומד לרשותה.

שר הבריאות יעקב בן יזרי: בתום עבודתה תמונה ועדה חדשה אחרת שהרכבה או תפקודה או משימותיה ייקבעו על ידי משרד הבריאות והאוצר ביחד.

שר הבריאות יעקב בן יזרי: כמובן לאחר אישור שר האוצר ושר הבריאות, או שר הבריאות ושר האוצר - אנחנו לא מחפשים כאן כיבודים לצד זה או אחר.

שר הבריאות יעקב בן יזרי: זו השורה התחתונה למסקנות שהתקבלו עד לבוקר זה.

שר הבריאות יעקב בן יזרי: אבל הסיכומים האלה סוכמו כבר ביום ראשון בבוקר, על דעתו של ראש הממשלה, ובפנייתי האישית, לאחר שקיימתי את השיחה עם מנכ"ל ראש הממשלה הובהרו הדברים, הוסרו אי הבנות שנבעו כתוצאה ממה שהתרחש ביום חמישי עם פתיחת הוועדה ולדעתי, אם אני יכול לסכם את הדברים שלי בפתיחה הזו - הוועדה ממשיכה בעבודתה למצות את סמכויותיה ואת התקציבים שעומדים לרשותה בהתאם להחלטת הכנסת, עד לסוף עבודתה בדצמבר 2006.

שר הבריאות יעקב בן יזרי: בינואר 2007 תוקם הוועדה החדשה אשר אומרים איך יהה ומה יהיה.

אפרים סנה: מונח לפני מכתבו של ראש הממשלה מ-7 ביוני.

אפרים סנה: המסמך הזה ודאי גם מצוי על שולחנך.

שר הבריאות יעקב בן יזרי: הגיע אלי באותו בוקר.

אפרים סנה: יפה.

אפרים סנה: ויש לי פה כמה שאלות.

אפרים סנה: נאמר פה שאתם מתבקשים למנות בהקדם ועדה חדשה.

אפרים סנה: בהקדם האפשרי.

אפרים סנה: ועדה שהרכבה יהיה תואם - -

שר הבריאות יעקב בן יזרי: ועדה או ועדת סל?

אפרים סנה: ועדת סל חדשה, שהרכבה יהיה תואם למודל החדש שסוכם עם פרופ' מרדכי שני בדיון שערכתם.

אפרים סנה: מה זה המודל הזה?

אפרים סנה: אתם מכירים את המודל הזה?

שר הבריאות יעקב בן יזרי: אין מודל ולא קיים מודל\

שר הבריאות יעקב בן יזרי: ואם הוא נאמר בחדרי חדרים על ידי אישים מסוימים - אנחנו לא ודעים על מודל ולא מכירים בשום מודל אחר.

אפרים סנה: אבל חתום כאן אהוד אולמרט, אז אני אבקש פה הבהרה.

אפרים סנה: אם אדוני אומר שמה שכותב ראש הממשלה אינו נכון - גם זו בשורה.

אפרים סנה: כלומר, אין איזה מודל שבחשאי הכינו אותו, ואדוני השר לא יודע, המנכ"ל לא יודע - - זה אומר שמה שכתוב פה לא נכון, זו בשורה.

אפרים סנה: מה אנחנו עושים?

אפרים סנה: עכשיו יש כאן עוד פסקה - הוא אומר, ראש הממשלה, שיאפשר את הכללת התרופות בסל שירותי הבריאות עם סיום דיוני הוועדה במהלך שנת 2006.

אפרים סנה: מה זה, אדוני "במהלך שנת 2006"?

אפרים סנה: קודם כל - החולים מחכים היום.

אפרים סנה: הם חיכו כבר לפני שבוע.

אפרים סנה: הם לא מחכים "במהלך 2006".

אפרים סנה: כל חודש שעובר שהחולים לא מקבלים את התרופות - החולים סובלים.

אפרים סנה: חס ושלום, גם יכול לקרות להם משהו, והאוצר מרוויח 35 מיליון שקל כל חודש.

אפרים סנה: אני מזכיר לכם שכאשר אנחנו דרשנו את ה- 400 מיליון - החישוב היה חצי שנתי.

אפרים סנה: חצי שנה ב- 2006 זה אומר שב- 1 ליוני 2006 החולים מקבלים את התרופות החדשות, זאת המשמעות.

אפרים סנה: לא "במהלך 2006", שיכול להיות גם ב- 30 בדצמבר.

אפרים סנה: שר הבריאות יעקב בן יזרי: זה יכול להיות גם ב- 15 ליולי.

אפרים סנה: זו תהיה הפתעה טובה, אבל אני מבקש, אדוני היושב ראש, שהוועדה הזו תחייב את הממשלה במספר צעדים.

אפרים סנה: הראשון שבהם - הלא יש - -

משה שרוני: אחרי שכל חברי הכנסת והמוזמנים ידברו נעשה סיכום על דעת כל חברי הוועדה.

אפרים סנה: אז אני מציע, לפחות לומר: יש 467 מיליון שקל - -

משה שרוני: 437.

אפרים סנה: לא, 467 מיליון שהוועדה כבר אישרה אותם.

אפרים סנה: מה המניעה שאכן – מ- 1 ביולי, עוד שבועיים, שיתחילו החולים לקבל את מה שכבר הוחלט?

אפרים סנה: דבר שני - אני לא רואה שום מניעה, היות ואנחנו נמצאים היום ב- 13 ביוני, שהוועדה הזו, בראשותו של הפרופסור , שהרכבה ידוע, תעשה את עבודתה כך שעד סוף החודש היא תגמור להמליץ על היתרה, על ההבדל שבין ה- 700 ל- 467.

אפרים סנה: כלומר, יש פה 233 מיליון שקל נוספים.

אפרים סנה: זה הדבר שאנחנו הצלחנו להביא עקב ההקדמה מ- 2007 ל- 2006.

אפרים סנה: מה נותר לוועדה לעשות?

אפרים סנה: ה- 233 מיליון שקל האלה - -.

אפרים סנה: כל הנתונים ידועים.

אפרים סנה: מה המניעה?

אפרים סנה: אנשים מוכנים לשבת ולעבוד בלי הרף עד שיסיימו את עבודתם.

אפרים סנה: מה המניעה?

אפרים סנה: אני רוצה רק להבין: הייעוד של 50 מיליון השקלים שהוקצו לסיעת הגימלאים, זה להוזלה, לסובסידיה לקשישים או לתוספת לסל?

משה שרוני: תוספת לסל.

אפרים סנה: יפה.

אפרים סנה: חייבים למצוא מקור לתת סובסידיה לקשישים.

אפרים סנה: ופה אני שואל: נאמר פה - התוספת השניה והשלישית.

אפרים סנה: האם מישהו החליט מהסכום הזה לקצות איזה שהם 50 מיליון שקלים גם לצורך שאיננו תרופות?

אפרים סנה: פסיכיאטריה, גריאטריה או כל דבר אחר.

אפרים סנה: האם יש פה משהו שאנחנו לא יודעים עליו?

אפרים סנה: אבל הדבר האופרטיבי - אני רוצה שעד ה- 1 ליולי החולים מקבלים את התרופות.

משה שרוני: אמרתי שאחרי שכל חברי הכנסת יתבטאו, ההחלטה תהיה על דעת כל הוועדה.

נאדיה חילו: אני, גם כחברה בוועדה רואה בנשא הזה סדר עדיפות ודחיפות ממש מהמדרגה הראשונה, ונאמר כאן – ב- 1.7.

נאדיה חילו: אם אפשר אפילו לפני - אז גם אפשרי.

נאדיה חילו: הבנתי שהרכב הוועדה לא השתנה.

נאדיה חילו: אז גם אם רוצים להכניס רה –ארגון או להכניס תוכן נוסף של חלוקה נוספת, שהתווספה לסל, לדעתי אין שום מניעה לעשות את שני המהלכים במקביל: 1.

נאדיה חילו: שהעבודה השוטפת תמשיך 2.

נאדיה חילו: ליצור עוד שביל או עוד מסלול של רה- ארגון או תוספות או דיונים כאלה ואחרים, ולעשות את זה SOS – כלומר, שזה לא יפגע בכלל במהלך התקין של ההתנהלות היום יומית ושל העבודה השוטפת, והתוספת תתווסף בטווח זמן, שאמור לדעתי להיות מאד מוגבל, בעבודה מאד אינטנסיבית.

נאדיה חילו: אני חושבת שהחולים, אדוני היושב ראש, והוועדה הזו שבאמת עשתה המון בנושא של התוספת והיה לה גם משקל, היתה לה מטרה אחת: שכל הכסף ינוצל בצורה הכי אפקטיבית, הכי מהירה, לפתרונות מעשיים לחולים, ואם תהיה התמהמהות מסיבה זו או אחרת – ולא משנה מה הסיבה, אז כל המטרה של הדחיפות ושל הקצאת המשאבים הכספיים – אנחנו נאבד אותה, נפספס אותה.

רן כהן: אדוני היושב ראש, אדוני שר הבריאות - אני חייב לומר לך שההתנהלות של הדברים היא מעבר לתמוהה.

רן כהן: ממשלת ישראל התמהמהה 16 ימים של שביתת חולי סרטן המעי הגס ואחרי 16 ימים קיבלה החלטה על תוספת 350 מיליון שקל.

רן כהן: ופתאום – אנרכיה.

רן כהן: לא ברור מי אמר מה, ראש הממשלה החליט לשנות או לא החליט לשנות – אבל הדברים האלה הם יותר ממתמיהים.

רן כהן: אני לא מכיר מודל אחר יותר טוב ממודל של ועדת סל הבריאות.

רן כהן: לכן, בעניין הזה לא יכול להיות שיבוש שבו כל מיני קלקולים בין שרי הממשלה - פתאום יהפכו להיות פקטור בקלקול עבודתה של ועדת סל הבריאות.

רן כהן: יכולה להיות ועדת סל בריאות יותר טובה או פחות טובה, בהרכב כזה או הרכב אחר.

רן כהן: אמרו לי שיש שם ליקוי גדול - שאין אונקולוגים בוועדה הזו, אז בפעם הבאה יתקנו את ההרכב של הוועדה, שיהיו בה אונקולוגים.

רן כהן: אבל פתאום, שימת רגליים לכל העבודה הזו של הוועדה – אני מאד מקווה שהאמירה שלך כאן היא מאד נחרצת וחד משמעית: ועדת סל הבריאות קיימת במתכונתה עם כל הסמכויות, יכולה וצריכה לעבוד כמו שצריך.

רן כהן: אבל בעניין הזה היה רצוי מאד שהדבר הזה יעבוד בצורה רצינית.

רן כהן: למשל - מי היום קובע לגבי חלוקת התרופות?

רן כהן: שרי הממשלה או פקידי האוצר?

רן כהן: אני רוצה להבין את זה.

רן כהן: אם היום יש תקציב , ויש תקציב שהממשלה החליטה עליו, של תוספת 350 מיליון שקל, ואפשר היום לתת לחולים שהתרופות שלהם מכסות בין 310 מיליון ל- 467 מיליון שכבר תוקצבו – אפשר לתת להם את התרופות האלה ולהציל את חייהם.

רן כהן: יש לי פה מכתב משכן שלי, פרופסור ממבשרת ציון שזקוק באופן דחוף לתרופת ה- "וולקן".

רן כהן: התרופה הזו נמצאת בתוך התווך הזה שבין ה- 310 מיליון לבין ה- 467 מיליון.

רן כהן: אני שואל אותך, שר הבריאות:

רן כהן: מדוע שהתרופה הזו לא תינתן מחר, אם החולה הזה דרוש לה?

רן כהן: מי היום מנהל את בריאות אזרחי ישראל: פקידי האוצר, טכנוקראטים, טלפנים, מפיצי שמועות או הרופאים?

רן כהן: אם הרופאים, והממשלה החליטה להקציב, אני מצפה ממך להוציא עוד היום הוראה שאומרת:

רן כהן: זה נמצא בתוך ה- 467 מיליון, ואתה, כשר הבריאות, דורש שהתרופה הזו תינתן ממחר לחולים.

רן כהן: אין דרך אחרת, אלא אם רוצים לתת לאנרכיה לשלוט בחיים שלנו.

דוד אזולאי: אדוני היושב ראש.

דוד אזולאי: אני שמח ששמעתי כאן ממשרד הבריאות הודעה חד משמעית שאין שום כוונה לשנות את ועדת הסל.

דוד אזולאי: אני חושב שזו הבשורה כאן.

דוד אזולאי: כל השינויים כאן להרכיב ועדת משנה או להחליף את הוועדה, יש להם מטרה - זה לדחות את ביצוע היישום של התקציב לסל התרופות.

דוד אזולאי: לכן אני חושב שאסור לנו לתת יד לכך שישנו את הוועדה, במיוחד שיש לה מנדט עד שנת 2006, ולא להקים שום ועדת משנה.

דוד אזולאי: אבל נודע לי - ואני מבקש את תשובת השר - לעשות איזשהו שינוי ברשימת הסל, כלומר, בתיעדוף, שכולנו יודעים, והרשימה ידועה ומפורסמת לכל העולם.

דוד אזולאי: האם זה נכון שישנה דרישה לשנות את התיעדוף של התרופות?

דוד אזולאי: גם לזה אסור להסכים כי ישנם שיקולים מקצועיים של הוועדה, ולנו אסור להיכנס לזה.

דוד אזולאי: אם הוועדה החליטה שזה הסדר, בואו לא ניפול למלכודת של מישהו שרוצה לעשות את זה, כדי שלא ייושם התקציב שאושר.

דוד אזולאי: יחד עם זה, אני מבקש ממך שנצא היום מכאן עם החלטה שאנחנו קוראים לממשלה ליישם את התקציב לאלתר.

קריאה: תובעים.

משה שרוני: אני רוצה להזכיר לך : יש כאן - - של סיעות בקואליציה.

משה שרוני: אנחנו 38.

משה שרוני: עם כל ה- 38 נגד 29 נצליח, אבל תזכרו שכך צריך להיות.

חיים אורון: אל"ף, אני מאחל ל- 38 להצליח.

חיים אורון: אני כבר ראיתי כבר 38 שלא הצליחו, רק לפני שבוע.

משה שרוני: טוב, היו בממשלות הקודמות.

חיים אורון: לא, לפני שבוע ראיתי.

משה שרוני: גם כאתה היית בממשלה – היה אותו הדבר.

חיים אורון: - - -

משה שרוני: לנו יש יותר ניסיון חיים.

משה שרוני: זה כל העניין.

משה שרוני: בבקשה.

חיים אורון: יש פה שלוש בעיות: יש פה בעיה אחת שלא נדון בה היום - שב- 2007 אין סל תרופות.

חיים אורון: זה יתפוצץ לנו בפנים, אבל נחכה עם זה כמה חודשים.

חיים אורון: ב- 2007 אין סל תרופות.

חיים אורון: בעניין הזה, עם כל הכבוד לזה שהקדימו, אבל אין סל תרופות.

חיים אורון: הנושא השני זה ה- 467 מיליון, שעליו צריך לחתור - - לבצע מייד.

חיים אורון: ישנם 233 שאני מבין שגם אותם מבצעים מייד.

חיים אורון: יש לי הרגשה שאותם הולכים לבצע רק אחרי אוגוסט, על פי החלטה.

חיים אורון: אני לא רואה שום סיבה בעולם שביום שוועדת הסל מסיימת לתעדף את ה- 233 לא ייכנסו לסל.

חיים אורון: הרי לא הולכים לתעדף תרופות שלא דרוש אותם.

חיים אורון: ה- 233 האלה הם קריטיות, בדיוק כמו שקריטיות 467.

חיים אורון: בעצם, הוועדה צריכה להתלכד על כך שכל ה – 700 מיליון שקל, ברגע שוועדת הסל הנוכחית – ואני שמח להודעה שלך, אדוני שר הבריאות – מסיית את עבודתה, זה גם, אגב, יהיה מניע לוועדה לסיים את עבודתה מוקדם ככל האפשר, כי הבונוס על אי סיום עבודתה ואי אספקת תרופות, ייפול עליה.

חיים אורון: ואז, כל ה-700 תרופות – נניח שהוועדה תסים את זה בתוך שבועיים-שלושה או בתוך חודש, המשיכה של העניין לאוגוסט היא רצון להרוויח שלושה חודשים.

חיים אורון: כולנו מכירים את המספרים.

חיים אורון: כולם מכירים את המתמטיקות הללו - אין היום למשרד הבריאות ואין למשרד האוצר שום בעיה של כסף.

חיים אורון: הכסף קיים, צריך לשחרר אותו ולתת לו ללכת, דבר שלכאורה אין עליו ויכוח כאן.

אברהם רביץ: אדוני היושב ראש, אין לי מה להוסיף על דברי קודמיי, ולכן, כדי שהוועדה תגיע מהר מאד להחלטה, באופן מיידי לבצע את - - ראשון הדוברים, אפרים סנה, אני מוותר על רשות הדיבור כי כל המוסיף גורע.

מרינה סולודקין: קודם כל אני מאחלת החלמה מהירה לכל החולים של מדינת ישראל.

מרינה סולודקין: דבר שני , יש לי הרבה שאלות בנושא ניהול משבר התרופות הנוכחי.

מרינה סולודקין: קודם כל, אני לא הבנתי עד הסוף של מי היתה השביתה – של החולים או של חברות התרופות?

מרינה סולודקין: כי אני מוכרחה לומר שאנחנו, כאן בכנסת, בשנים האחרונות, כל הזמן מרגישים לוביזם של חברות התרופות.

מרינה סולודקין: אולי זה כלי חדש שלכם .

מרינה סולודקין: דבר שני – כאשר קראתי את המכתב של ראש הממשלה, אני חושבת שזה מכתב מאד רציני.

מרינה סולודקין: כמה דברים לא הבנתי.

מרינה סולודקין: אם אין בוועדת התרופות נציגים של אונקולוגיה, אז על איזו ועדה אנחנו מדברים?

מרינה סולודקין: אני מבקשת מיושב ראש הוועדה שלנו: אני חושבת שחשוב וכדאי לקיים ישיבה סגורה של חברי כנסת עם ראש הממשלה ועם שר הבריאות.

מרינה סולודקין: תודה.

אפרים סנה: יש לי שאלה אינפורמטיבית אל השר : האם ההרצפטין כבר נרשם?

שר הבריאות יעקב בן יזרי: על פי דברי יושב ראש הוועדה זה ייכנס ב- 1 ליולי.

קריאות: - - -

אפרים סנה: שתי נשים ליום מתות - -

אבי ישראלי: ברשותכם, אני אסביר דבר אחד: את ה- 467 אנחנו מתכוונים להביא להחלטת הממשלה ביום ראשון, ואז אפשר יהיה להוציא את חוזר המנכ"ל, ואז אפשר יהיה לתת את ה- 467 כמה שיותר מהר, אני מקווה שכבר מה- 1 ליולי.

אבי ישראלי: פשוט צריך לתת לקופות זמן התארגנות כדי לרכוש את התרופות, וכן הלאה, אבל בעיקרון - אפשר לתת כמה שיותר מהר.

אבי ישראלי: כפי שאתם זוכרים, השר סיפר בישיבת הוועדה הקודמת על כך שאנחנו הגענו לאיזשהו הסכם עם חברות הפארמה, על כך שיש הוזלה של תעריפים של 8.75 על התרופות החדשות, ובשנה הראשונה לחלק מהם יצטרף עוד 4-6%.

אבי ישראלי: אני לא רוצה להיכנס לזה, השר הסביר את זה בישיבה הקודמת של הוועד.

אבי ישראלי: לכן אנחנו צריכים גם את החלק הזה לחשב – יהיה לנו להכניס יותר תרופות באותו כסף.

אבי ישראלי: צריך לזכור את הדבר הזה.

אבי ישראלי: אז גם את זה אנחנו צריכים לחשב.

אבי ישראלי: יושבים כרגע ומחשבים את הדבר הזה על תרופה – תרופה.

אבי ישראלי: זה ייגמר, אני מקווה, במהלך מחר.

אבי ישראלי: ואז, באותו כסף, יותר תרופות, יותר טוב.

אבי ישראלי: אז גם את זה צריך לזכור בתוך העניין הזה.

רן כהן: 8.75?

אבי ישראלי: זה המספר.

רן כהן: איזו תוספת זו ההערכה שלכם?

אבי ישראלי: אנחנו לא יודעים כי זה - -

שר הבריאות יעקב בן יזרי: 40-50 מיליון שקל בחישוב שנתי.

שר הבריאות יעקב בן יזרי: זה כמעט 9% מחצי מיליון.

אבי ישראלי: רבותיי, סליחה.

אבי ישראלי: אני אסביר עוד פעם : מדובר על תרופות חדשות שמצטרפות עכשיו לסל.

אבי ישראלי: אז זה לא המספרים האלה.

אבי ישראלי: אנחנו צריכים לחשב את זה, ואנחנו נדע בדיוק על מה מדובר, ונגיד את מה שמדובר במדויק, ולא נסתיר מאף אחד שום דבר – להפך.

אבי ישראלי: אנחנו רוצים להביא את הבשורה הזו, זה חשוב לנו מאד, ואנחנו מודים גם לחברות הפארמה ששיתפו אתנו פעולה בזה.

אבי ישראלי: תזכרו – בחוק ההסדרים הצבעתם על כך שאפשר יהיה לצרף עוד שלוש מדינות כדי להוזיל את המחירים.

אבי ישראלי: אז פשוט תדעו שזה יביא להוזלת מחירי תרופות.

שר הבריאות יעקב בן יזרי: והמגמה הזו תימשך .

אבי ישראלי: והמגמה הזו תימשך, בדיוק כמו שהשר אמרה בישיבה הקודמת.

קריאה: - - -

אבי ישראלי: בצו, נכון.

אבי ישראלי: בזה את צודקת.

אבי ישראלי: טעות שלי.

אבי ישראלי: אז זה ה- 467.

אבי ישראלי: הרצפטין עוד לא נרשם באף מדינה בעולם.

אבי ישראלי: האנגלים הם הראשונים שאישרו אתמול לתת הרצפטין במסלול מאד מהיר.

אבי ישראלי: אנחנו, בממשלה, התחייבנו לכך שבתוך חודש מהרגע שזה יירשם, או באירופה או בארצות הברית, אנחנו נרשום את זה, בתוך חודש.

אבי ישראלי: אתם יודעים שאנחנו פנינו לחברה.

אבי ישראלי: החברה שיתפה אתנו פעולה באופן יוצא מן הכלל.

אבי ישראלי: שלחו לנו את החומרים, אנחנו עוסקים בזה, זה ייקח מעט מאד זמן, וכמה שיותר מהר אנחנו נרשום הרצפטין פה.

אבי ישראלי: כרגע זה עוד לא רשום - לא באירופה, ב- EMEA ולא ב- FDA.

רן כהן: זאת אומרת - בתוך חודש זה יהיה?

רן כהן: קריאות: - - - קריאה: לא, באירופה.

אבי ישראלי: לא, במובן הרישום.

אבי ישראלי: אולי אני מסבך אתכם, אבל יש רישום של האירופאים ושל האמריקאים.

אבי ישראלי: אלה שני הגופים – שאחד מהם צריך לאשר את זה.

אבי ישראלי: בשניהם זה עדיין לא נרשם.

אבי ישראלי: זה נמצא בתהליך.

אבי ישראלי: ואז, כמה שיותר מהר זה יירשם גם פה.

אבי ישראלי: השלמנו את כל ההכנות כדי לרשום ת זה, ואני מקווה שזה יירשם כמה שיותר מהר.

אבי ישראלי: לגבי 232 מיליון שקל הנותרים - אני מקווה שהוועדה תשב כמה שיותר מהר ותעדף אותם.

אבי ישראלי: שוב, כמו שאמרתי לכם: אפשר יהיה להכניס יותר תרופות באותו סכום כסף, לפי אותו מנגנון, ולכן כרגע יושבים ומארגנים גם את התרופות שצריך לתעדף אותם, בתוך ה- 233 כדי לקבוע את המנגנונים.

אבי ישראלי: אנחנו בעצם לא מפסידים זמן מבחינת התהליך הזה.

אבי ישראלי: אני מקווה שהוועדה תתכנס כמה שיותר מהר.

קריאות: - - -

אבי ישראלי: אני מקווה שאנחנו נצליח השנה, ב- 1 לינואר, 2007, לעשות את הרפורמה הכל כך חיונית וחשובה בבריאות הנפש.

חיים אורון: אתה דילגת על התאריך של ה- 1 לאוגוסט.

אבי ישראלי: אני לא דילגתי.

אבי ישראלי: אני לא יודע מה זה.

חיים אורון: ככה פורסם.

רן כהן: - - -

אבי ישראלי: ברגע שהוועדה תסיים את עבודתה, האוצר יתן- יקצה את הכסף - -

קריאות: - - -

משה שרוני: מה אתם רוצים מהאוצר?

משה שרוני: האוצר יקבל הוראה.

משה שרוני: הם לא קובעים מדיניות.

משה שרוני: הם צריכים לבצע מדיניות, זה הכל.

אבי ישראלי: אנחנו מאד מקווים שב- 1 לינואר, 2007, נוכל לעשות את הרפורמה שהיא בעינינו כל כך חשובה – בבריאות הנפש.

אבי ישראלי: כרגע זה בתוספת השלישית, ואנחנו מקווים שאנחנו נצליח לעמוד בזה ולעשות את זה, ושנוכל להגשים את המשימה הזו, כי זו משימה מאד חיונית.

דוד אזולאי: שאלה אחת שלא קיבלנו עליה תשובה - האם יש אונקולוגים בוועדת הסל?

רן כהן: בוועדת הסל הנוכחית – אין.

אבי ישראלי: אין הרבה מקצועות.

נאדיה חילו: דווקא את המשרה הזו כן צריך להכניס.

משה שרוני: אנחנו לא קובעים עכשיו מי יהיה בתוך הוועדה ומי לא יהיה בתוך הוועדה.

משה שרוני: אני חושב שבוועדה צריכים להיות אנשי מקצוע ולא אנשים עם ניגוד אינטרסים.

משה שרוני: יש מספיק פרופסרוים ורופאים שיכולים להחליט על זה, באמת.

שר הבריאות יעקב בן יזרי: כמה תשובות, קודם כל לשאלות שנשאלו .

שר הבריאות יעקב בן יזרי: אין כוונה להתמהמה ואין כוונה לעכב.

שר הבריאות יעקב בן יזרי: אני חושב שדברי הפתיחה שהצעתי כאן - יכולים להיות, לא שאני רוצה לנפק כותרות לא של זלזול ולא של בשורות טובות ונחמות וישועות –אבל אין ספק, אם רואים בדברי הפתיחה בשורה, זו כן בשורה.

שר הבריאות יעקב בן יזרי: אז אין שינוי בהרכב הוועדה.

שר הבריאות יעקב בן יזרי: הוועדה יכולה מחר בבוקר, יום רביעי, 14 ביוני, להמשיך בעבודתה, למצות ולהוציא לפועל את אותם 467 לית מאן דפליג , אין ויכוח.

שר הבריאות יעקב בן יזרי: יעמדו לרשותה גם ה- 237 מאחר והיא תעדף את הסכומים האלה שעומדים לרשותה.

שר הבריאות יעקב בן יזרי: חבר הכנסת כהן, אנחנו לא יכולים לבוא במקום חברי הוועדה שייקבעו אם להכניס את התרופה הזו או לא.

שר הבריאות יעקב בן יזרי: לא אני קובע אם ה "וולקן" ייכנס או לא.

רן כהן: ודאי.

רן כהן: אבל הם קבעו שזה כן ייכנס.

רן כהן: שר הבריאות יעקב בן יזרי: - - -

רן כהן: אז יושב פה נציג האוצר -מי מעכב את זה?

שר הבריאות יעקב בן יזרי: אין שום עיכוב בדברים האלה.

רן כהן: אז למה זה מעוכב?

רן כהן: זה מה שאני שואל.

משה שרוני: תהיה ביום ראשון חיובית על כל הדברים האלה

אבי ישראלי: זו ועדה מייעצת, וצריך להביא את זה לממשלה.

אבי ישראלי: הממשלה צריכה להחליט שאת זה היא מאמצת, ואז אני יכול להוציא את חוזר המנכ"ל שאומר לקופות: זו הרשימה.

רן כהן: אז ביום ראשון זה יבוא לישיבת הממשלה?

משה שרוני: כן.

רן כהן: אז תגידו.

קריאה: עכשיו זה ברור.

קריאה: שר הבריאות יעקב בן יזרי: חבר הכנסת סנה שאל שאלה לגבי 50 מיליון שקל של הגמלאים.

קריאה: זה יתווסף לסל.

אפרים סנה: - - -

שר הבריאות יעקב בן יזרי: רצינו להועיד 10 מיליון מתוך ה- 50 לציוד רפואי לנכים, שזה חלק מהנושאים של התרופות והטיפול בנכים שזקוקים לאותה עגלה, לקביים, למכשור וכן הלאה, אשר מחושבים על ידי הוועדות למינהן, במסגרת משרד הבריאות.

שר הבריאות יעקב בן יזרי: להנחה והסובסידיה הניתנת לגמלאים שהם חולים כרוניים, אשר זקוקים לתרופות באופן קבוע, ואשר משלמים לפעמים מאות שקלים בדלפק של התרופות, הועדנו עוד 20 מיליון נוספים מעבר ל- 50 מיליון האלה, כדי לסייע.

שר הבריאות יעקב בן יזרי: זאת אומרת - מעבר ל-50 מיליון שנוספו לסל התרופות נוספו עוד 20 מיליון לשנה זו לצורך העניין הזה של הסובסידיות.

אפרים סנה: הרי אנחנו אמרנו ש- 400 מיליון מקדימים מ- 2007 ל- 2006.

אפרים סנה: הקדימו 350 -מה עם ה- 50 הנותרים?

אבי ישראלי: אני מאד מקווה שזה יעבור לתוספת השלישית.

אפרים סנה: לאמור?

אבי ישראלי: אני חושב שהרפורמה בבריאות הנפש היא קריטית וצריך לעשות אותה אתמול.

אפרים סנה: אבל מישהו החליט על זה?

אבי ישראלי: ודאי.

אבי ישראלי: יש החלטת ממשלה.

אפרים סנה: זה ש- 50 מיליון שקל הלכו לא לתרופות - אלא למשהו אחר - זו החלטה של מי?

אבי ישראלי: אין החלטה.

אפרים סנה: אז למה שייכים ה- 50 מיליון?

אבי ישראלי: יש עוד 50 שמיועדים לתוספת השניה והשלישית.

אבי ישראלי: נצטרך לדון עליהם.

אפרים סנה: זאת אומרת - אין עדיין החלטה .

שר הבריאות יעקב בן יזרי: עדיין לא.

אפרים סנה: אז זה אומר שבשנת 2007 יש עוד 50 מיליון שקל שלא הוגדרו, אז אפשר להשתמש בהם ב- 2007.

שר הבריאות יעקב בן יזרי: הנחה מאד מאד נכונה.

אפרים סנה: בשום מקום לא לקחו כסף מהתרופות והעבירו אותו למשהו אחר?

שר הבריאות יעקב בן יזרי: אני אהיה כן וישר כלפי חברי הוועדה ולא אוכל לסלף את מחשובתיי ואת הדברים שהעלית: כאשר הוחלט על תוספת של 400 מיליון שקל נזרקה הערה שזה עלול או עשוי לפגוע בנושא של יישום הפסיכיאטריה ב- 1 בינואר.

שר הבריאות יעקב בן יזרי: אני מבהיר.

אפרים סנה: זה משהו אחר לחלוטין.

שר הבריאות יעקב בן יזרי: אמרתי שאני רוצה להיות כן וישר עם חברי הוועדה, וגם אם עצמי.

שר הבריאות יעקב בן יזרי: ואז נאמר שם, ואמרנו, בדיון הפנימי שהיה במשרד הבריאות ומשרד האוצר: אין אנחנו מוכנים שהנושא של הפסיכיאטריה ייפגע, חלילה, ולא יהיה מיושם ב- 1 לינואר, 2007.

שר הבריאות יעקב בן יזרי: בשלב זה אנחנו מבקשים להועיד מתוך ה- 400 מיליון 350 מיליון מיידית לסל התרופות, ואת ה- 50 מיליון האלה – אנחנו עוד נתווכח ונסדיר את העניין.

אפרים סנה: סיפור הרפורמה בבריאות הנפש התחיל כשאני הייתי שר הבריאות, לפני 10 שנים.

אפרים סנה: עד היום זה לא יצא לפועל.

אפרים סנה: זה שהנושא חשוב – זה ללא ספק.

אפרים סנה: אבל פה נעשה משהו שמבחינת המנהל התקין מעורר איזשהו סימן שאלה.

אפרים סנה: אמרו שיש 400 מיליון שקל לתרופות.

אפרים סנה: פתאום נעלמים 50 מיליון, ומסתבר - -

שר הבריאות יעקב בן יזרי: הם לא נעלמים.

שר הבריאות יעקב בן יזרי: נכנסו - -

אפרים סנה: מי החליט על זה?

אפרים סנה: אתה בעצמך אומר שזרקו הערה.

אפרים סנה: כך לא מתנהלת מדינה, אם זורקים הערות.

אפרים סנה: אתם רוצים לתת לרפורמה בבריאות הנפש?

אפרים סנה: זה סופר חשוב - אבל למה זה צריך לבוא על חשבון התרופות?

שר הבריאות יעקב בן יזרי: זה לא יבוא על חשבון התרופות.

שר הבריאות יעקב בן יזרי: אנחנו נדאג לכך שה- 50 מיליון האלה, שהפסיכיאטריה תיושם, ושה- 400 זה - -.

שר הבריאות יעקב בן יזרי: לכן, אני אבקש לסכם את דבריי למשפט הפתיחה של הישיבה: הוועדה ממשיכה בהרכב ה הנוכחי.

שר הבריאות יעקב בן יזרי: מחר בבוקר היא יכולה להתחיל לעבוד.

שר הבריאות יעקב בן יזרי: היא יכולה כבר ליישם את ה- 400 - -

רן כהן: היא צריכה.

רן כהן: לא "יכולה".

אפרים סנה: צריך לקבוע תאריך יעד: 1 ליולי מחלקים את ה- 400 מיליון שקל.

אפרים סנה: זה צריך להיות היעד.

שר הבריאות יעקב בן יזרי: אני מציע סיכום שלך, אדוני היושב ראש.

משה שרוני: קודם כל - שר הבריאות יביא בפני הממשלה את הנושא הזה.

משה שרוני: מייד עם החלטת הממשלה, משרד האוצר יעביר את הכסף לסל הבריאות והוועדה תעשה את עבודתה נאמנה על כל התרופות.

רן כהן: אולי נוסיף גם פניה שלך בשמנו לפרופ' שני לכנס בדחיפות את - -

משה שרוני: אני סומך על שר הבריאות ועל המנכ"ל שיעשו את זה בצורה הטובה ביותר.

רן כהן: אבל הם מייצגים את הממשלה, אתה מייצג את עם ישראל .

קריאות: - - -

משה שרוני: חברי הכנסת - יש לי הצעה: כדי שלא נדון על כסף וכל זה, אם המפלגות מוכנות לוותר על מענק חברי כנסת – במקום מיליון, 170 אלף - - -ואז יש לנו מיליארד לתרופות .

משה שרוני: נוריד את

אברהם מידן: אני סמנכ"ל בקופת חולים לאומית.

אברהם מידן: אנחנו עושים את עבודתנו בצורה נאמנה, מקצועית ואנושית, ואני חושב שבאמת יש לנו כוונות.

אברהם מידן: עד עכשיו אני לא שמעתי שבעקבות המכתב שדחינו את הדיונים – לפחות לקבל איזה מסמך, משהו, שראש ממשלה או ממשלה נותנת לנו גיבוי להמשיך עם הוועדה - -

משה שרוני: קודם כל – יש לכם את כל הגיבוי, כך שלא צריכים תמיד לתת בכתב.

משה שרוני: יש לכם את הגיבוי ואתם תמשיכו לעשות את העבודה הנאמנה שאתם עושים, ומגיע לכם תודה רבה.

מידד גיסין: אני יושב ראש צרכני בריאות בישראל.

מידד גיסין: קודם כל, אני שמח ומברך את השר על מה שהוא אמר.

מידד גיסין: הוא הוריד אבן גדולה מליבנו, וציפיות שחשבנו שיקרו בשבוע הבא.

מידד גיסין: אבל אני מבקש, בהמשך דבריו של ד"ר מידן, שהוועדה הזו תקרא לחברי הוועדה להתעלות מעל לכל השיקולים, ואני בטוח שחברי הוועדה נפגעו אישית מהמכתב שהם ראו.

מידד גיסין: אני מבקש לקרוא להם לחזור מיד לדיונים ולעשות את זה מה שיותר מהר.

שר הבריאות יעקב בן יזרי: שמעתם כאן שהונח מכתב מסוים אצל יושב ראש הוועדה.

שר הבריאות יעקב בן יזרי: שמעתם ששר הבריאות חיזק את ידה של הוועדה ואת היושב ראש שלה, והדברים האלה נאמרו בצורה פומבית מול כל רשתות התקשורת.

שר הבריאות יעקב בן יזרי: הדבר השלישי שנאמר כאן, ויכול היה להיות אחרת:

שר הבריאות יעקב בן יזרי: כאשר יושב ראש הוועדה הגיש את התפטרותו בעקבות ויכוח שהיה בתוך הוועדה, הראשון אשר קרא ליושב ראש הוועדה למשוך את ההתפטרות שלו היה עבדכם הנאמן, שר הבריאות.

שר הבריאות יעקב בן יזרי: ואני שמח מאד שהוא נענה לבקשה הזו, וזה רק אות וסימן שהתפיסה שלנו היא אכן הוועדה במתכונתה הקיימת.

משה שרוני: הוועדה מבקשת סליחה מוועדת הסל אם חבריה נפגעו מהמכתב, ואני קורא להם באמת לחזור לעבודה תקינה, ולעשות את עבודתם נאמנה.

משה שרוני: תודה רבה, הישיבה נעולה.